Amb l’acord amb Esquerra tancat, Més per Mallorca celebrà les eleccions internes —el cap de setmana del 10 i 11 de novembre— per triar els candidats amb opcions de sortir elegits al Parlament, Consell de Mallorca i Ajuntament de Palma. No els caps de llista, que ja estaven decidits des del mes de maig: Miquel Ensenyat a la cambra legislativa, Bel Busquets a la institució insular i Antoni Noguera al consistori de la capital. Així mateix, estan fixats els números dos al Parlament i Consell, que són els que s’enfrontaren als guanyadors per ser cap de llista i perderen, Fina Santiago i Guillem Balboa, respectivament.